**Израел и Йордания**

**Посещение на светите места и**

**Петра в Йордания**

София –Тел Авив – Яфо- Йерусалим –Витлеем – Каср Ал Яхуд – Небо- Петра – Шобак – Аман – Джераш - Кумран – Мъртво море – Тел Авив - София

**6 дни / 5 нощувки / 5 закуски / 5 вечери**

**Дати на пътуване:**

**27.10.2023 - 01.11.2023**

**07.11.2023 - 12.11.2023**

**14.11.2023 - 19.11.2023**

**21.11.2023 - 26.11.2023**

**28.11.2023 - 03.12.2023**

**05.12.2023 - 10.12.2023**

**1-ви ден : Тел Авив-Яфо/Йерусалим/ Витлеем**

Среща на летище София (Терминал 2) три часа преди полета. Полет София – Тел Авив. Пристигане на летище Бен Гурион (Тел Авив). Посрещане в залата за пристигащи от представител на местния туроператор. Панорамна обиколка на **Тел Авив**. Туристическа програма в **Яфо,** един от най-старите градове в Близкия изток, намиращ се на възвишение предлагащо неоценима гледка към брега на Тел Авив с неговите плажове. Посещение на района на старото пристанище с чудесни ресторанти, в които се предлагат морски ястия, малки кафенета и пекарни, скрити в тесните павирани улички. Отпътуване за **Витлеем**.Настаняване в хотел във Витлеем. **Вечеря и нощувка.**

**2-ри ден : Витлеем - Йерусалим**

Закуска. Посещение на рожденото място на Господ Иисус Христос и построената в чест на това събитие базилика „Рождество Христово“ във **Витлеем** - голямата забележителност на града. Според библейско пророчество Месията трябвало да бъде потомък на Давид и да се роди в неговия град.

Туристическа програма в **Йерусалим.** Панорамна гледка от Маслинения хълм към столицата Йерусалим: разположен е в южната част на плато, част от Юдейските планини и включва Елеонския хълм на изток и хълма Скопий на североизток от центъра на града. Пешеходна обиколка на Стария град: Гетсиманската градина - традиционно почитана като мястото, където Иисус Христос се моли в нощта на залавянето му. Днес това събитие напомнят една базилика, посветена на страданията Христови, и осем стари маслинови дървета, чиято възраст е над 2000 години; Виа Долороса (от лат. „Пътят на болката“) - това e улицата в древния Йерусалим, по която е минал с кръста Иисус Христос към мястото на разпятието — Голгота; храмовият комплекс Божи гроб – най-святото място на Християнския свят, където е разпнат, погребан и възкръснал Христос; Стената на плача - единствената структура, останала от Йерусалимския (Соломоновия) храм. Това название идва от това, че евреите често отивали там, за да тъжат за гибелта на храма. Вечеря и нощувка във **Витлеем.**

**3-ти ден : Йерусалим/ Каср Ал Яхуд /Небо /Петра**

Закуска. Посещение на **Каср Ал Яхуд** – мястото където Йоан Кръстител кръщава Исус Христос в **река Йордан**. Преминаване от **Израел** в Йордания през граничния пункт **Аленби.**

Посещение на планината **Небо** – прекрасна гледка към Израел и част от долината на река Йордан. В ясен ден могат да се видят очертанията на Йерусалим и Йерихон. Според Библията това е мястото, на което Моисей се изкачва, за да види за първи път с очите си Обетованата земя. Пак според Свещеното Писание, **Моисей** умира там и е погребан. На върха са открити останки от църква и манастир. Църквата е от средата на IV век и е изградена в памет на мястото, където умира Моисей. В нея са запазени красиви мозайки.

Отпътуване за **Петра.** Настаняване в хотела, вечеря и нощувка.

**4-ти ден : Петра /Шобак /Аман**

Закуска. Организирана обиколка на **Петра,** столицата на Набатейците. През 2007 година е избран като едно от седемте нови чудеса на света. Разположен е в естествено укрепената планинска долина Вади Муса ("Долината на Мойсей"). Първите известни обитатели са едомците, които са живеели тук около 1000 г.пр.н.е. Според Библията те били потомци на Исав, а препратките в Сещеното Писание за място наречено Села („скалиста местност“ на еврейски) почти сигурно се отнасят за Петра ("камък" на гръцки). Розовочервеникавият град Петра някога процъфтявал като важен пункт от древните търговски маршрути. Той е обграден от високи планини и е достъпен през тясно дефиле, а забележителните му, изсечени в скалите сгради са запазени непокътнати: Каснех ал-Фарун (Съкровищницата), многобройните скални гробници, амфитеатърът, триумфалната арка, кардото с колонадите.Фотопауза при замъка на кръстоносците **Монреал** (лат. mont regalis, „Кралски хълм“, познат още като **Шобак**) – построен от тамплиерите през 1116 г. по заповед на Йерусалимския крал Балдуин I за охрана на поклонническите маршрути и кервани. Заминаване за **Аман.** Вечеря и нощувка в **Аман.**

**5-ти ден : Аман / Джераш/ Кумран**

Закуска. Панорамна обиколка в столицата на Хашемитското кралство Йордания - Аман. Отпътуване за най-добре запазения римски град в Близкия Изток и архитектурен шедьовър **Джераш** (древният Гераса) - основан от войниците на Александър Македонски през ІV в. пр. н.е., по-късно става част от процъфтяващите и космополитни градове на гръко-римския Декаполис: триумфалната арка на имп. Адриан, форумът с овална форма, хиподрумът, кардото, агората, нимфеумът, храмът на Артемида (богинята покровителка на Джераш), други антични храмове, Южният театър и много църкви от ранното Средновековие. Отпътуване за границата и преминаване в Израел. При възможност посещение на **Кумран** – известен с откритите там най-древни ръкописи, на иврит, на Стария Завет. Отпътуване за **Витлеем.** Вечеря и нощувка

**6-ти ден : Тел Авив**

Закуска. Трансфер до летище Бен Гурион. Полет за България. Пристигане на летище София.

|  |  |  |  |
| --- | --- | --- | --- |
| Дати на пътуване | На човек  в двойна или тройна стая | Самостоятелна стая | Дете до 11 г с 2-ма възрастни в стая |
| **27.10.2023 - 01.11.2023** | **2258 лв.** | **2498 лв.** | **2198 лв.** |
| **07.11.2023 - 12.11.2023 21.11.2023 - 26.11.2023** | **2178 лв.** | **2448 лв.** | **2098 лв.** |
| **14.11.2023 - 19.11.2023 28.11.2023 - 03.12.2023**  **05.12.2023 - 10.12.2023** | **2148 лв.** | **2394 лв.** | **2048 лв.** |

**Цената включва:**

* самолетен билет София-Тел Авив-София с директен редовен полет на авиокомпания EL AL / Wizz Air
* един брой ръчен багаж с размери 40 x 30 x 20 см
* един брой чекиран багаж до 20 кг
* летищни такси към самолетния билет
* 5 нощувки със закуски и вечери:
  + 1 в **Аман**
  + 1 в **Петра**
  + 3 във **Витлеем**
* всички трансфери по програмата с луксозен местен автобус
* входно-изходни такси на границата с Йордания в размер на 50 $
* входна такса за Петра
* всички екскурзии по програмата
* входни такси за обектите по програмата
* сертфикат за хаджийство
* водач на групата от България
* местен екскурзовод на български/руски език
* саунд система със слушалки по време на туровете
* медицинска застраховка асистънс- ЗАД Евроинс – 10 000 евро

**Цената не включва:**

* Бакшиши – по 5 долара на турист на ден общо 30$ (заплащат заплащат се на място съответно в Израел и Йордания)
* Нощен тур на Йерусалим – 25 EUR
* Разходи от личен характер
* Допълнителни мероприятия, предлагани от местните екскурзоводи на място
* Доплащане за мед. застраховка за възраст от 65 до 74 г. - 16 лв.
* Доплащане за мед. застраховка за възраст от 75 до 85 г. - 32 лв.
* застраховка „Отмяна на пътуване“.

**Условия за записване:**

* копие от международен паспорт
* депозит от 550 лева на човек
* доплащане – 1 месец преди датата на заминаване

**Необходими документи:**

* международен паспорт с мин. валидност 6 месеца след датата на връщане
* за деца до 18 г. пътуващи с един или без родител, нотариална заверка от единия или двамата родители!
* Няма визови, санитарни и медицински изисквания при пътуване в Израел

**Срокове за анулации и неустойки:**

* от деня, следващ деня на подписване на договора до 60 календарни дни, преди датата на тръгване – глоба в размер на 100 лв на турист + сумата за издадения самолетен билет /ако има такъв/
* между 59-ия и 30-ия ден, преди датата на заминаване, се удържа размерът на внесения депозит;
* От 29 работни дни до деня на отпътуване – такса 100% от стойността на пътуването

**Полетни детайли:**

**с EL AL**

11:05 Sofia 13:35 Tel Aviv

07:30 Tel Aviv 10:15 Sofia

**Допълнителна информация:**

* Агенцията предоставя възможността на клиента да сключи застраховка „Отмяна на пътуване“, застраховка на сумите по договора за пътуване в случай на смърт, злополука или акутно заболяване на клиента или негов близък роднина.
* застраховка „ Отмяна на пътуване” има 100% оскъпяване за лица над 63 г.
* Офертата важи при минимум 35 туриста
* При несъбиране на минималния брой записани, туристът ще бъде уведомен най-късно 7 дни преди началото на пътуването
* посочените хотели са примерни, настаняването в тях става при наличието на свободни места към момента на заявяване на пътуването
* Туроператора си запазва правото да променя последователността на изпълнение на мероприятията по програмата.
* Авиокомпанията запазва правото да промени полетното разписание. При настъпила промяна, туристите ще бъдат информирани своевременно.

Цената на екскурзията е калкулирана при курс на щатския долар 1 USD = 1,85 лв.!

**Туроператорът си запазва правото да промени цените в случай на значителна промяна във валутните курсове, при увеличаване стойността на транспортните разходи, в т. ч. на горивото, както и увеличаване размера на такси, свързани с ползвани услуги по договора, като летищни, пристанищни и други такси. При промяна на курса цените ще бъдат актуализирани към датата на плащане. Туроператорът си запазва правото да прави промени в офертата, ако важни обстоятелства налагат това, като потребителят ще бъде уведомен за това чрез сайта** [www.welcometravel.bg](http://www.welcometravel.bg).

**Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 03700100004470 от 24.04.2023 на „ЗАСТРАХОВАТЕЛНО ДРУЖЕСТВО ЕВРОИНС” АД.**